पराशरस्मृतिः/द्वादशोध्यायः
<table>		
		
<td><p>		
	दुःस्वप्नं यदि पश्येत्तु वान्ते तु क्षुरकर्मणि   ।मैथुने प्रेतधूमे च स्नानं एव विधीयते    ।। १२.१  ।।	</p>
<td><p>		
	अज्ञानात्प्राश्य विण्मूत्रं सुरासंस्पृष्टं एव च   ।पुनः संस्कारं अर्हन्ति त्रयो वर्णा द्विजातयः    ।। १२.२  ।।	</p>
<td><p>		
	अजिनं मेखला दण्डो भैक्ष्यचर्या व्रतानि च   ।निवर्तन्ते द्विजातीनां पुनः संस्कारकर्मणि   ।। १२.३  ।।	</p>
<td><p>		
	विण्मूत्रभोजी शुध्यर्थं प्राजापत्यं समाचरेत् ।पञ्चगव्यं च कुर्वीत स्नात्वा पीत्वा शुचिर्भवेत्   ।। १२.४  ।।	</p>
<td><p>		
	जलाग्निपतने चैव प्रव्रज्यानाशकेषु च   ।प्रत्यावसितवर्णानां कथं शुद्धिर्विधीयते    ।। १२.५  ।।	</p>
<td><p>		
	प्राजापत्यद्वयेनैव तीर्थाभिगमनेन च   ।वृषैकादशदानेन वर्णाः शुध्यन्ति ते त्रयः   ।। १२.६  ।।	</p>
<td><p>		
	ब्राह्मणस्य प्रवक्ष्यामि वनं गत्वा चतुष्पथे   ।सशिखं वपनं कृत्वा प्राजापत्यद्वयं चरेत् ।। १२.७  ।।	</p>
<td><p>		
	गोद्वयं दक्षिणां दद्याच्छुद्धिं स्वायंभुवोऽब्रवीत् ।मुच्यते तेन पापेन ब्राह्मणत्वं च गच्छति   ।। १२.८  ।।	</p>
<td><p>		
	स्नानानि पञ्च पुण्यानि कीर्तितानि मनीषिभिः   ।आग्नेयं वारुणं ब्राह्मं वायव्यं दिव्यं एव च    ।। १२.९  ।।	</p>
<td><p>		
	आग्नेयं भस्मना स्नानं अवगाह्य तु वारुणम्  ।आपो हि ष्ठेति च ब्राह्मं वायव्यं गोरजः स्मृतम्  ।। १२.१०  ।।	</p>
<td><p>		
	यत्तु सातपवर्षेण तत्स्नानं दिव्यं उच्यते   ।तत्र स्नात्वा तु गङ्गायां स्नातो भवति मानवः   ।। १२.११  ।।	</p> 
<td><p>		
	स्नातुं यान्तं द्विजं सर्वे देवाः पितृगणैः सह   ।वायुभूतास्तु गच्छन्ति तृषार्ताः सलिलार्थिनः    ।। १२.१२  ।।	</p>
<td><p>		
	निराशास्ते निवर्तन्ते वस्त्रनिष्पीडने कृते   ।तस्मान्न पीडयेद्वस्त्रं अकृत्वा पितृतर्पणम्  ।। १२.१३  ।।	</p>
<td><p>		
	रोमकूपेष्ववस्थाप्य यस्तिलैर्तर्पयेत्पितॄन्  ।पितरस्तर्पितास्तेन रुधिरेण मलेन च    ।। १२.१४  ।।	</p>
<td><p>		
	अवधूनोति यः केशान्स्नात्वा यस्तूत्सृजेन्मलम्  ।आचामेद्वा जलस्थेऽपि स बाह्यः पितृदैवतैः   ।। १२.१५  ।।	</p>
<td><p>		
	शिरः प्रावृत्त्य कण्ठं वा मुक्तकच्छशिखोऽपि वा   ।विना यज्ञोपवीतेन आचान्तोऽप्यशुचिर्भवेत्   ।। १२.१६  ।।	</p>
<td><p>		
	जले स्थलस्थो नाचामेज्जलस्थश्च बहिःस्थले   ।उभे स्पृष्ट्वा समाचान्त उभयत्र शुचिर्भवेत् ।। १२.१७  ।।	</p>
<td><p>		
	स्नात्वा पीत्वा क्षुते सुप्ते भुक्त्वा रथ्योपसर्पणे   ।आचान्तः पुनराचामेद्वासो विपरिधाय च    ।। १२.१८  ।।	</p>
<td><p>		
	क्षुते निष्ठीवने चैव दन्तोच्छिष्टे तथानृते   ।पतितानां च संभाषे दक्षिणं श्रवणं स्पृशेत् ।। १२.१९  ।।	</p>
<td><p>		
	प्रभासादीनि तीर्थानि गङ्गाद्याः सरितस्तथा   ।विप्रस्य दक्षिणे कर्णे सन्तीति मनुरब्रवीत्   ।। १२.२०  ।।	</p>
<td><p>		
	अग्निरापश्च वेदाश्च सोमसूर्यानिलास्तथा   ।सर्व एव तु विप्रस्य श्रोत्रे तिष्ठन्ति दक्षिणे   ।। १२.२१(२०)  ।।	</p>
<td><p>		
	भास्करस्य करैः पूतं दिवा स्नानं प्रशस्याते   ।अप्रशस्तं निशि स्नानम् राहोरन्यत्र दर्शनात्   ।। १२.२२(२१)  ।।	</p>
<td><p>		
	स्नानं दानं जपो होमः कर्तव्यो राहुदर्शने   ।अन्यदा त्वशुची रात्रिस्तस्मात्तां परिवर्जयेत् ।। १२.२३(२२)  ।।	</p>
<td><p>		
	मरुतो वसवो रुद्रा आदित्याश्चैव देवताः   ।सर्वे सोमे प्रलीयन्ते तस्माद्दानं तु तद्ग्रहे    ।। १२.२४(२३)  ।।	</p>
<td><p>		
	खलयज्ञे विवाहे च संक्रान्तौ ग्रहणे तथा   ।शर्वर्यां दानं अस्त्येव नान्यत्रैव विधीयते   ।। १२.२५(२४)  ।।	</p>
<td><p>		
	पुत्रजन्मनि यज्ञे च तथा चात्ययकर्मणि   ।राहोश्च दर्शने दानं प्रशस्तं नान्यदा निशि   ।। १२.२६(२५)  ।।	</p>
<td><p>		
	महानिशा तु विज्ञेया मध्यस्थं प्रहरद्वयम्  ।प्रदोषपश्चिमौ यामौ दिनवत्स्नानं आचरेत् ।। १२.२७(२६)  ।।	</p>
<td><p>		
	चैत्यवृक्षश्चितिर्यूपश्चण्डालः सोमविक्रयी   ।एतांस्तु ब्राह्मणः स्पृष्ट्वा सवासा जलं आविशेत्   ।। १२.२८(२७)  ।।	</p>
<td><p>		
	अस्थिसंचयनात्पूर्वं रुदित्वा स्नानं आचरेत् ।अन्तर्दशाहे विप्रस्य ह्यूर्ध्वं आचमनं भवेत् ।। १२.२९(२८)  ।।	</p>
<td><p>		
	सर्वं गङ्गासमं तोयं राहुग्रस्ते दिवाकरे   ।सोमग्रहे तथैवोक्तं स्नानदानादिकर्मसु  ।। १२.३०(२९)  ।।	</p>
<td><p>		
	कुशैः पूतं तु यत्स्नानं कुशेनोपस्पृशेद्द्विजः   ।कुशेन चोद्धृतं तोयं सोमपानसमं भवेत्   ।। १२.३१(३०)  ।।	</p>
<td><p>		
	अग्निकार्यात्परिभ्रष्टाः संध्योपासनवर्जिताः   ।वेदं चाइवानधीयानाः सर्वे ते वृषलाः स्मृताः   ।। १२.३२(३१)  ।।	</p>
<td><p>		
	तस्माद्वृषलभीतेन ब्राह्मणेन विशेषतः   ।अध्येतव्योऽप्येकदेशो यदि सर्वं न शक्यते    ।। १२.३३(३२)  ।।	</p>
<td><p>		
	शूद्रान्नरसपुष्टस्याप्यधीयानस्य नित्यशः   ।जपतो जुह्वतो वापि गतिरूर्ध्वा न विद्यते   ।। १२.३४(३३)  ।।	</p>
<td><p>		
	शूद्रान्नं शूद्रसंपर्कः शूद्रेण तु सहासनम्  ।शूद्राज्ज्ञानागमश्चैव ज्वलन्तं अपि पातयेत्   ।। १२.३५(३४)  ।।	</p>
<td><p>		
	यः शूद्र्या पाचयेन्नित्यं शूद्री च गृहमेधिनी   ।वर्जितः पितृदेवेभ्यो रौरवं याति स द्विजः    ।। १२.३६(३५)  ।।	</p>
<td><p>		
	मृतसूतकपुष्टाङ्गो द्विजः शूद्रान्नभोजनः   ।अहं तन्न विजानामि कां कां योनिं गमिष्यति   ।। १२.३७(३६)  ।।	</p>
<td><p>		
	गृध्रो द्वादशजन्मानि दशजन्मानि सूकरः   ।श्वयोनौ सप्तजन्मा स्यादित्येवं मनुरब्रवीत्   ।। १२.३८(३७)  ।।	</p>
<td><p>		
	दक्षिणार्थं तु यो विप्रः शूद्रस्य जुहुयाद्धविः   ।ब्राह्मणस्तु भवेच्छूद्रः शूद्रस्तु ब्राह्मणो भवेत् ।। १२.३९(३८)  ।।	</p>
<td><p>		
	मौनव्रतं समाश्रित्य आसीनो न वदेद्द्विजः   ।भुञ्जानो हि वदेद्यस्तु तदन्नं परिवर्जयेत्   ।। १२.४०(३९)  ।।	</p>
<td><p>		
	अर्धे भुक्ते तु यो विप्रस्तस्मिन्पात्रे जलं पिबेत् ।हतं दैवं च पित्र्यं च आत्मानं चोपघातयेत् ।। १२.४१(४०)  ।।	</p>
<td><p>		
	भुञ्जानेषु तु विप्रेषु योऽग्रे पात्रं विमुञ्चति   ।स मूढः स च पापिष्ठो ब्रह्मघ्नः स खलूच्यते    ।। १२.४२(४१)  ।।	</p>
<td><p>		
	भाजनेषु च तिष्ठत्सु स्वस्तिकुर्वन्ति ये द्विजाः   ।न देवास्तृप्तिं आयान्ति निराशाः पितरस्तथा   ।। १२.४३(४२)  ।।	</p>
<td><p>		
	अस्नात्वा नैव भुञ्जीता अजप्त्वाग्निं अहूय च   ।पर्णपृष्ठे न भुञ्जीत रात्रौ दीपं विना तथा   ।। १२.४४(४३)  ।।	</p>
<td><p>		
	गृहस्थस्तु दयायुक्तो धर्मं एवानुचिन्तयेत् ।पोष्यवर्गार्थसिद्ध्यर्थं न्यायवर्ती सुबुद्धिमान्   ।। १२.४५(४४)  ।।	</p>
<td><p>		
	न्यायोपार्जितवित्तेन कर्तव्यं ह्यात्मरक्षणम्  ।अन्यायेन तु यो जीवेत्सर्वकर्मबहिष्कृतः   ।। १२.४६(४५)  ।।	</p>
<td><p>		
	अग्निचित्कपिला सत्री राजा भिक्षुर्महोदधिः   ।दृष्टमात्राः पुनन्त्येते तस्मात्पश्येत्तु नित्यशः    ।। १२.४७(४६)  ।।	</p>
<td><p>		
	अरणिं कृष्णमार्जारं चन्दनं सुमणिं घृतम्  ।तिलान्कृष्णाजिनं छागं गृहे चैतानि रक्षयेत्   ।। १२.४८(४७)  ।।	</p>
<td><p>		
	गवां शतं सैकवृषं यत्र तिष्ठत्ययन्त्रितम्  ।तत्क्षेत्रं दशगणितं गोचर्मपरिकीर्तितम्  ।। १२.४९(४८)  ।।	</p>
<td><p>		
	ब्रह्महत्यादिभिर्मर्त्यो मनोवाक्कायकर्मजैः   ।एतद्गोचर्मदानेन मुच्यते सर्वकिल्बिषैः   ।। १२.५०(४९)  ।।	</p>
<td><p>		
	कुटुम्बिने दरिद्राय श्रोत्रियाय विशेषतः   ।यद्दानं दीयते तस्मै तद्दानं शुभकारकं    ।। १२.५१(५०)  ।।	</p>
<td><p>		
	वापीकूपतडागाद्यैर्वाजपेयशतैर्मुखैः   ।गवां कोटिप्रदानेन भूमिहर्ता न शुध्यति   ।। १२.५२(५१)  ।।	</p>
<td><p>		
	अष्टादशदिनादर्वाक्स्नानं एव रजस्वला   ।अत ऊर्ध्वं त्रिरात्रं स्यादुशना मुनिरब्रवीत्   ।। १२.५३(५२)  ।।	</p>
<td><p>		
	युगं युगद्वयं चैव त्रियुगं च चतुर्युगम्  ।चाण्डालसूतिकोदक्या पतितानां अधः क्रमात् ।। १२.५४(५३)  ।।	</p>
<td><p>		
	ततः संनिधिमात्रेण सचैलं स्नानं आचरेत् ।स्नात्वावलोकयेत्सूर्यं अज्ञानात्स्पृशते यदि    ।। १२.५५(५४)  ।।	</p>
<td><p>		
	विद्यमानेषु हस्तेषु ब्राह्मणो ज्ञानदुर्बलः   ।तोयं पिबति वक्त्रेण श्वयोनौ जायते ध्रुवम्  ।। १२.५६(५५)  ।।	</p>
<td><p>		
	यस्तु क्रुद्धः पुमान्ब्रूयाज्जायायास्तु अगम्यताम्  ।पुनरिच्छति चेदेनां विप्रमध्ये तु श्रावयेत्   ।। १२.५७(५६)  ।।	</p>
<td><p>		
	श्रान्तः क्रुद्धस्तमोऽन्धो वा क्षुत्पिपासाभयार्दितः   ।दानं पुण्यं अकृत्वा तु प्रायश्चित्तं दिनत्रयम्  ।। १२.५८(५७)  ।।	</p>
<td><p>		
	उपस्पृशेत्त्रिषवणं महानद्युपसंगमे   ।चीर्णान्ते चैव गां दद्याद्ब्राह्मणान्भोजयेद्दश   ।। १२.५९(५८)  ।।	</p>
<td><p>		
	दुराचारस्य विप्रस्य निषिद्धाचरणस्य च   ।अन्नं भुक्त्वा द्विजः कुर्याद्दिनं एकं अभोजनं    ।। १२.६०(५९)  ।।	</p>
<td><p>		
	सदाचारस्य विप्रस्य तथा वेदान्तवेदिनः   ।भुक्त्वान्नं मुच्यते पापादहोरात्रान्तरान्नरः   ।। १२.६१(६०)  ।।	</p>
<td><p>		
	ऊर्ध्वोच्छिष्टं अधोच्छिष्टं अन्तरिक्षं ऋतौ तथा   ।कृच्छ्रत्रयं प्रकुर्वीत अशौचमरणे तथा    ।। १२.६२(६१)  ।।	</p>
<td><p>		
	कृच्छ्रं देव्ययुतं चैव प्राणायामशतद्वयम्  ।पुण्यतीर्थेऽनार्द्रशिरः स्नानं द्वादशसंख्यया   ।। १२.६३(६२)  ।।	</p>
<td><p>		
	द्वियोजने तीर्थयात्रा कृच्छ्रं एकं प्रकल्पितम्  ।गृहस्थः कामतः कुर्याद्रेतसः स्खलनं भुवि   ।। १२.६४(६३)  ।।	</p>
<td><p>		
	सहस्रं तु जपेद्देव्याः प्राणायामैस्त्रिभिः सह   ।चतुर्विद्योपपन्नस्तु विधिवद्ब्रह्मघातके    ।। १२.६५(६४)  ।।	</p>
<td><p>		
	समुद्रसेतुगमनं प्रायश्चित्तं विनिर्दिशेत् ।सेतुबन्धपथे भिक्षां चातुर्वर्ण्यात्समाचरेत् ।। १२.६६(६५)  ।।	</p>
<td><p>		
	वर्जयित्वा विकर्मस्थांश्छत्रोपानद्विवर्जितः   ।अहं दुष्कृतकर्मा वै महापातककारकः    ।। १२.६७(६६)  ।।	</p>
<td><p>		
	गृहद्वारेषु तिष्ठामि भिक्षार्थी ब्रह्मघातकः   ।गोकुलेषु वसेच्चैव ग्रामेषु नगरेषु वा   ।। १२.६८(६७)  ।।	</p>
<td><p>		
	तपो वनेषु तीर्थेषु नदीप्रस्रवणेषु वा   ।एतेषु ख्यापयन्नेनः पुण्यं गत्वा तु सागरं    ।। १२.६९(६८)  ।।	</p>
<td><p>		
	दशयोजनविस्तीर्णं शतयोजनं आयतम्  ।रामचन्द्रसमादिष्ट नलसंचयसंचितम्  ।। १२.७०(६९)  ।।	</p>
<td><p>		
	सेतुं दृष्ट्वा समुद्रस्य ब्रह्महत्यां व्यपोहति   ।सेतुं दृष्ट्वा विशुद्धात्मा त्ववगाहेत सागरम्  ।। १२.७१(७०)  ।।	</p>
<td><p>		
	यजेत वाश्वमेधेन राजा तु पृथिवीपतिः   ।पुनः प्रत्यागते वेश्म वासार्थं उपसर्पति    ।। १२.७२(७१)  ।।	</p>
<td><p>		
	सपुत्रः सह भृत्यैश्च कुर्याद्ब्राह्मणभोजनम्  ।गाश्चैवैकशतं दद्याच्चतुर्विध्येषु दक्षिणाम्  ।। १२.७३(७२)  ।।	</p>
<td><p>		
	ब्राह्मणानां प्रसादेन ब्रह्महा तु विमुच्यते   ।सवनस्थां स्त्रियं हत्वा ब्रह्महत्याव्रतं चरेत्   ।। १२.७४(७३)  ।।	</p>
<td><p>		
	मद्यपश्च द्विजः कुर्यान्नदीं गत्वा समुद्रगाम्  ।चान्द्रायणे ततश्चीर्णे कुर्याद्ब्राह्मणभोजनं    ।। १२.७५(७४)  ।।	</p>
<td><p>		
	अनडुत्सहितां गां च दद्याद्विप्रेषु दक्षिणाम्  ।सुरापानं सकृत्कृत्वा अग्निवर्णं सुरां पिबेत्   ।। १२.७६(७५)  ।।	</p>
<td><p>		
	स पावयेदथात्मानं इहलोके परत्र च   ।अपहृत्य सुवर्णं तु ब्राह्मणस्य ततः स्वयं    ।। १२.७७(७६)  ।।	</p>
<td><p>		
	गच्छेन्मुसलं आदाय राजाभ्याशं वधाय तु   ।ततः शुद्धिं अवाप्नोति राज्ञासौ मुक्त एव च   ।। १२.७८(७७)  ।।	</p>
<td><p>		
	कामतस्तु कृतं यत्स्यान्नान्यथा वधं अर्हति   ।आसनाच्छयनाद्यानात्संभाषात्सह भोजनात्  ।। १२.७९(७८)  ।।	</p>
<td><p>		
	संक्रामन्ति हि पापानि तैलबिन्दुरिवाम्भसि   ।चान्द्रायणं यावकं तु तुलापुरुष एव च   ।। १२.८०(७९)  ।।	</p>
<td><p>		
	गवां चैवानुगमनं सर्वपापप्रणाशनम्  ।एतत्पाराशरं शास्त्रं श्लोकानां शतपञ्चकम्  ।द्विनवत्या समायुक्तं धर्मशास्त्रस्य संग्रहः ।। १२.[८१(८०)]  ।।	</p>
<td><p>		
	यथाध्ययनकर्माणि धर्मशास्त्रं इदं तथा   ।		अध्येतव्यं प्रयत्नेन नियतं स्वर्गगामिना २८८)   ।। १२.[८२](८१)  ।।</p>
</table>